google/wiki40b huggingface dataset:
ऐसी दीवानगी देखी नहीं कहीं

निर्माण

इसमें प्रणव मिश्रा और ज्योति शर्मा को मुख्य किरदार हेतु लिया गया था। यह दोनों ही जयपुर के रहने वाले हैं। प्रणव ने बताया कि यहाँ तक का सफर काफी कठिन था। उन्होंने इसके लिए काफी मेहनत की है। उन्होंने ये भी बताया कि इससे पहले जिस धारावाहिक में मुझे लिया गया था, वो अब तक नहीं बन पाया था। इस कारण उन्हें डर लग रहा था कि कहीं इस बार भी ऐसा न हो जाये और अंत में उन्होंने जाने का फैसला भी कर लिया था और तभी इसके लिए उन्हें चुना गया। जब उनसे धारावाहिक के शीर्षक के बारे में पूछा गया कि प्रायः धारावाहिकों के शीर्षक फिल्मी गानों पर क्यों रखे जाते हैं, तो उन्होंने कहा कि गानों से आप आसानी से पूरे कहानी के बारे में आसानी से समझ सकते हैं।
इसके शुरू होने से पहले एक घटना घटी थी, जिसके बारे में ज्योति ने बताया कि जब इसका निर्माण शुरू होने पहले प्रणव ने मुझे "बहन इधर आजा" कह कर बुलाया। हम दोनों जयपुर से ही हैं, शायद ये सोच कर उसने कहा हो। प्रणव ने कहा कि उसी समय ज्योति ने मुझे टोकते हुए कहा था कि हम लोग प्रेमी प्रेमिका का किरदार निभा रहे हैं और यदि हम लोग एक दूसरे को भाई बहन कहेंगे तो किरदार में कैसे ढल सकेंगे। इसी के बाद से हम दोनों के मध्य दोस्ताना व्यवहार शुरू हुआ।
कुमारी शैलजा

शिक्षा

वे प्रमुख दलित नेता श्री चौधरी दलबीर सिंह की सुपुत्री हैं। उनकी मुख्य शिक्षा-दीक्षा नयी दिल्ली के जीसस ऐंड मेरी स्कूल में हुई। ततपश्चात उन्होंने पंजाब विश्वविद्यालय से एम फिल (दर्शनशास्त्र में परास्नातक) की उपाधि प्राप्त की।

राजनैतिक जीवन

उन्होंने अपने राजनैतिक जीवन की शुरुआत 1990 में महिला कांग्रेस की अध्यक्षा बनने से की। वे दसवीं लोकसभा के चुनाव में हरियाणा के सिरसा लोकसभा क्षेत्र से चुनी गयीं। नरसिंह राव की सरकार में वे शिक्षा एवं संस्कृति मामलों की राज्यमंत्री बनीं। 1996 के लोकसभा चुनावों में कांग्रेस के काफी खराब प्रदर्शन के बावजूद कुमारी शैलजा फिर से चुनी गयी। 
2004 के आम चुनावों में उन्होंने अंबाला लोकसभा क्षेत्र का प्रतिनिधित्व किया और बाद में केन्द्रीय राज्य मंत्री बनीं।
तिक्कन

तिक्कन्न (तिक्कन सोमयाजी ; तेलुगु : తిక్కన సోమయాజి ; 1205–1288) एक कवि थे। वे कवित्रयी में से एक थे जिन्होने शताब्दियों में महाभारत का तेलुगु में अनुवाद किया।

परिचय

तिक्कन का अवतरण आदि कवि नन्नय के दो शताब्दियों के पश्चात् हुआ। वे नेल्लूरिमंडल के राजा मनुम सिद्ध के मंत्री थे। मंत्री कोमन्न तथा अन्नमांबा तिक्कन्न के मातामिता थे। पिता भी 'गुंटॅरिविभ' थे अर्थात तिक्कन्न संपन्न तथा पंडितवंश में उत्पन्न हुए थे। इसके दादा भास्करमंत्री भी कवि हुए।
तिक्कन्न के समय में शैव तथा वैष्णव दोनों धर्म जोरों से प्रचारित थे और दोनों में संघर्ष भी खूब चल रहा था। इन धर्मो के अनुयायी परस्पर दर्शन और भाषण के भी विमुख थे। ऐसी परिस्थिति को देखकर जो हरिहरात्मक देवता की भावना निकली इसी को इष्टदेव मानकर तिक्कन्न भी इन धर्मो के सामरस्य के लिये कटिबद्ध हुए।
तिक्कन्न मनुमसिद्ध के मंत्री ही नहीं आदरणीय कवि भी थे। आरुगल्लु के राजा गणपतिदेव के साथ मनुमसिद्धि का जो भेदभाव उत्पन्न हुआ उसमें मंत्री की हैसियत से तिक्कन्न के दोनों राजाओं को युद्धरत होने से बचाया। राजनीति के अच्छे ज्ञाता होने के कारण इन्होंने श्रीकृष्ण के दौत्य का पुनरभिनय सुचारु रूप से किया।
तिक्कन्न की पहली रचना 'निर्वचनोत्तर रामायण' राजा मनुमसिद्ध को ही समर्पित थी। निर्वचन ग्रंथों में छंद ही छंद मिलते हैं, चंपू के द्योतक गद्य के अंश नहीं होते। यद्यपि यह ग्रंथ श्रीमद्रामायण के उत्तरकांड का अनुवाद रूप ही है, तिक्कन्न ने कई अंशों में स्वतंत्रता का अवलंबन किया। तिक्कन्न की दूसरी रचना आंध्र महाभारत है, जब कि सोमयाग करके वे सोमयाजी उपाधिधारी भी बन गए। अरणयपर्व के अननूदित अंश को न लेकर तिक्कन्न ने विराटपर्व से आरंभ करके अंत तक पंद्रह पर्वों का आंध्रीकरण किया और इस कार्य में नन्नय का ही मार्गानुसरण किया। पात्रों के चित्रण एवं रसों के पोषण में इन्होंनें बड़ी दक्षता प्रदर्शित की। स्वयं मंत्री होने के कारण राजनीति, युद्धवर्णन आदि में इनकी रचना में गंभीरता और सहजता प्रस्फुटित होती है। तिक्कन्न की शैली प्रधानत: संवादशैली है जिसमें पात्रों के संभाषणों द्वारा कथा का पुरोगमन होता है। नन्नय की तरह दीर्ध समासों के पक्ष में ये नहीं थे। दो तिहाई तेलुगु शब्दों और शेष संस्कृत पदावली का उन्होनें प्रयोग किया। क्लिष्ट तथा आध्यात्मिक विषय भी देशी भाषा द्वारा सुव्यक्त किए जा सकते हैं, यह बात तिक्कन्न की रचना से प्रमाणित हो जाती है। 'मार्ग' एवं देशी पद्धतियों को अपनाने के कारण इनको 'उभय कविमित्र' की उपाधि भी मिली। लोकोक्तियाँ और मुहावरे भी इनकी रचना में काफी मिलते हैं।
तिक्कन्न ने हरिहरदेव को जो शिव तथा केशव की अभिन्नता के प्रतीक हैं, अपने ग्रंथ को समर्पित किया और इस कारण धार्मिक एकता के प्रवर्तक के रूप में भी तिक्कन्न की गणना की जाती है।
पदलालित्य, अर्थगौरव, कल्पना एवं तर्क संगतता आदि गुण जो तिक्कन की रचना में पाए जाते हैं वे सभी किसी एक कवि की रचना में दुर्लभ हैं। तिक्कन्न के शिष्य केतन्न भी कवि हुए, जिन्होने अपना दशकुमार चरित नामक पद्यकाव्य गुरु को समर्पित किया।
ऍप्सिलन स्कोर्पाए तारा

अन्य भाषाओँ में

ऍप्सिलन स्कोर्पाए को "वेई" (Wei) के नाम से भी जाना जाता है, हालांकि यह नाम अधिक प्रख्यात नहीं है।

विवरण

ऍप्सिलन स्कोर्पाए K2 IIIb श्रेणी का एक पीला उपदानव तारा है।
उनियारा

जनसांख्यिकी

२००१ की जनगणना के अनुसार उनियारा की जनसंख्या १५,८२७ है।

भौगोलिक स्थिति

उनियारा 25.92°N 76.02°E पर स्थित है। यहाँ की मानक समुद्र तल से ऊँचाई २६६ मीटर (८७२ फुट) है।
बोतल पाम

बोतल पाम एक बहुवर्षीय, पूष्पीय पौधा है। यह मूलरूप से मॉरिशस का निवासी है। इसका तना फूला हुआ होता है। इसकी चार या छः पत्तियाँ ही होती है जो वृक्ष के ऊपर मुकुट के समान निकलीं होती हैं। यह पौधा अधिक शीत सहन नहीं कर पाता है तथा 0⁰C तापमान पर इसकी मृत्यु हो जाती है।
लाडपुरा विधानसभा क्षेत्र (राजस्थान)

लाडपुरा विधानसभा क्षेत्र नारायण सिंह रावत खोड़ा गणेश जी रोड ढाणी पुरोहितान तहसील किशनगढ़ जिला अजमेर राजस्थान रावत राजपूत लाडपुरा में है लाडपुरा में रावत जाति सबसे अधिक है यहां के कर्ताधर्ता रावत सम्राज्य है राजस्थान का एक विधानसभा क्षेत्र है।
स्कंदमाता

श्लोक

सिंहासनगता नित्यं पद्माश्रितकरद्वया |
शुभदास्तु सदा देवी स्कन्दमाता यशस्विनी ||

कथा

भगवान स्कंद 'कुमार कार्तिकेय' नाम से भी जाने जाते हैं। ये प्रसिद्ध देवासुर संग्राम में देवताओं के सेनापति बने थे। पुराणों में इन्हें कुमार और शक्ति कहकर इनकी महिमा का वर्णन किया गया है। इन्हीं भगवान स्कंद की माता होने के कारण माँ दुर्गाजी के इस स्वरूप को स्कंदमाता के नाम से जाना जाता है।

स्वरूप

स्कंदमाता की चार भुजाएँ हैं। इनके दाहिनी तरफ की नीचे वाली भुजा, जो ऊपर की ओर उठी हुई है, उसमें कमल पुष्प है। बाईं तरफ की ऊपर वाली भुजा में वरमुद्रा में तथा नीचे वाली भुजा जो ऊपर की ओर उठी है उसमें भी कमल पुष्प ली हुई हैं। इनका वर्ण पूर्णतः शुभ्र है। ये कमल के आसन पर विराजमान रहती हैं। इसी कारण इन्हें पद्मासना देवी भी कहा जाता है। सिंह भी इनका वाहन है।

महत्व

नवरात्रि-पूजन के पाँचवें दिन का शास्त्रों में पुष्कल महत्व बताया गया है। इस चक्र में अवस्थित मन वाले साधक की समस्त बाह्य क्रियाओं एवं चित्तवृत्तियों का लोप हो जाता है। वह विशुद्ध चैतन्य स्वरूप की ओर अग्रसर हो रहा होता है।
साधक का मन समस्त लौकिक, सांसारिक, मायिक बंधनों से विमुक्त होकर पद्मासना माँ स्कंदमाता के स्वरूप में पूर्णतः तल्लीन होता है। इस समय साधक को पूर्ण सावधानी के साथ उपासना की ओर अग्रसर होना चाहिए। उसे अपनी समस्त ध्यान-वृत्तियों को एकाग्र रखते हुए साधना के पथ पर आगे बढ़ना चाहिए।
माँ स्कंदमाता की उपासना से भक्त की समस्त इच्छाएँ पूर्ण हो जाती हैं। इस मृत्युलोक में ही उसे परम शांति और सुख का अनुभव होने लगता है। उसके लिए मोक्ष का द्वार स्वमेव सुलभ हो जाता है। स्कंदमाता की उपासना से बालरूप स्कंद भगवान की उपासना भी स्वमेव हो जाती है। यह विशेषता केवल इन्हीं को प्राप्त है, अतः साधक को स्कंदमाता की उपासना की ओर विशेष ध्यान देना चाहिए।
सूर्यमंडल की अधिष्ठात्री देवी होने के कारण इनका उपासक अलौकिक तेज एवं कांति से संपन्न हो जाता है। एक अलौकिक प्रभामंडल अदृश्य भाव से सदैव उसके चतुर्दिक्‌ परिव्याप्त रहता है। यह प्रभामंडल प्रतिक्षण उसके योगक्षेम का निर्वहन करता रहता है।
हमें एकाग्रभाव से मन को पवित्र रखकर माँ की शरण में आने का प्रयत्न करना चाहिए। इस घोर भवसागर के दुःखों से मुक्ति पाकर मोक्ष का मार्ग सुलभ बनाने का इससे उत्तम उपाय दूसरा नहीं है।

उपासना

प्रत्येक सर्वसाधारण के लिए आराधना योग्य यह श्लोक सरल और स्पष्ट है। माँ जगदम्बे की भक्ति पाने के लिए इसे कंठस्थ कर नवरात्रि में पाँचवें दिन इसका जाप करना चाहिए।
या देवी सर्वभू‍तेषु माँ स्कंदमाता रूपेण संस्थिता।

नमस्तस्यै नमस्तस्यै नमस्तस्यै नमो नम:।।
अर्थ : हे माँ! सर्वत्र विराजमान और स्कंदमाता के रूप में प्रसिद्ध अम्बे, आपको मेरा बार-बार प्रणाम है। या मैं आपको बारंबार प्रणाम करता हूँ। हे माँ, मुझे सब पापों से मुक्ति प्रदान करें। इस दिन साधक का मन 'विशुद्ध' चक्र में अवस्थित होता है। इनके विग्रह में भगवान स्कंदजी बालरूप में इनकी गोद में बैठे होते हैं।
२०५४ ईसा पूर्व

२०५४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०५४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
उपसंहार

सामान्यत: किसी रचना (विशेष रूप से गद्य अथवा नाटकीय) के अन्त में प्रस्तुत किया जानेवाला वह हिस्सा जिसमें सम्पूर्ण कृति का सार, उसका अभिप्राय और स्पष्टीकरण (कभी-कभी निबंध के लिए॰प्रसंगेतर लेकिन तत्संबंधी आवश्यक, अतिरिक्त सूचनाएँ) समाविष्ट हों, उपसंहार (या, पुश्तलेख, या अन्त्यलेख ; अंग्रेजी में - ए॰िलॉग) कहलाता है। 
मूलत: इसका उपयोग नाटकों में होता था जिनमें प्राय: नाटक के अन्त में नाटक का सूत्रधार अथवा कोई पात्र नाटक के बारे में श्रोताओं की धारणा को अनुकूल बनाने के लिए॰ए॰ संक्षिप्त वक्तव्य प्रस्तुत करता था। शेक्सपियर के एकाध नाटकों में इस प्रकार के उपसंहारों का महत्वपूर्ण स्थान है। बेन जानसन के नाटकों में इस पद्धति के नियमित व्यवहार का एक कारण यह भी कहा जा सकता है कि वह प्राय: श्रोताओं के सामने नाटक के दोषों को छिपाने के लिए॰ही इनकी योजना करता था। 1660 तक आते-आते जब नाटकों की परंपरा का ह्रास होने लगा तो इनका महत्व बहुत ज्यादा हो गया-यहाँ तक कि प्राय: नाटककार अथवा नाट्यनिर्देशक प्रसिद्ध कवियों से यह भाग लिखवाने लगे। इस स्थिति में की अच्छी समीक्षा ड्राइडन ने अपने विख्यात निबंध 'डिफेंस ऑव ए॰ीलोग' में की है। 
वर्तमान समय के नाटककारों ने इसे इतना महत्व नहीं दिया। वर्तमान साहत्य में इसने नाटकों की अपेक्षा विचारात्मक और विवेचनात्मक और गवेषणात्मक निबंधों में वैज्ञानिकों, दार्शनिकों और अन्य विचारकों ने इसका पर्याप्त उपयोग किया है। कोश साहित्य और वैज्ञानिक अथवा गणनाप्रधान आलेखों में नए तथ्यों को बिना समूची पुस्तक को बदले अतिरिक्त पृष्ठों में सामग्री का आकलन कर सकना सहज हो गया है। सामान्यत: उपसंहार का उपयोग विवेचनात्मक साहित्य में अधिक होता है और अन्त्यलेख अथवा पुश्तलेख का उपयोग कोश अथवा अन्य तकनीकी साहित्य में।
लावेन्दे

लावेन्दे (स्पेनी: Lovende) स्पेन के बार्सिलोना में आधारित एक इंटरनेट कंपनी उपभोक्ता से उपभोक्ता है कि ग्राहकों के लिए इंटरनेट के माध्यम से उपभोक्ता इलेक्ट्रॉनिक्स की बिक्री में विशेषज्ञता, खरीदारों और विक्रेताओं के लिए एक बैठक की जगह के रूप में अभिनय और लेन - देन है, जो प्रत्यक्ष बिक्री के विधि द्वारा प्रदर्शन के लिए एक शुल्क चार्जया नीलामी.
दिवस

दिवस का सामान्य अर्थ होता है - दिन, दिवा।

उदाहरण

हर साल भारत में १४ नवम्बर बाल दिवस के रूप में मनाया जाता है।

मूल

संस्कृत मूल का यह शब्द दिवा (दिन) से बना लगता है।
कोटोका हवाई अड्डा

यह एक प्रमुख हवाई अड्डा हैं |
ट्राइऐसिक-जुरैसिक विलुप्ति घटना

ट्राइऐसिक-जुरैसिक विलुप्ति घटना (Triassic–Jurassic extinction event) पृथ्वी के ट्राइऐसिक युग को जुरैसिक कल्प से अलग करती है और यह आज से लगभग २०.१३ करोड़ वर्ष पूर्व घटी। अनुमान लगाया जाता है कि इस विलुप्ति घटना में उस समय पृथ्वी पर रह रही जातियों में से ५०% या उस से भी अधिक हमेशा के लिये विलुप्त हो गई। अनुमान लगाया जाता है कि यह विलुप्ति घटना बहुत तेज़ी से घटी और १०,००० वर्षों के काल में यह जातियाँ विलुप्त हो चुकी थीं। यह माना जाता है कि इन विलुप्तियों से धरती पर कई पारिस्थितिक स्थान खुल गये जिसके कारण डायनासोरों को उभरकर विस्तृत होने का मौक़ा मिल गया।
व्हीट स्ट्रीक मोजेक वाइरस

व्हीट स्ट्रीक मोजेक वाइरस एक विषाणु है।
एकराहिया

जनसंख्या

नेपाल के २००१ का जनगणना अनुसार एकराहिया का जनसंख्या ९०८५ है। इसमै पुरुष ५३% और महिला ४७% है।
लेमन ट्री होटल्स

लेमन ट्री होटल कंपनी

लेमन ट्री होटल कंपनी दिल्ली के एरोसिटी आतिथ्य जिले में  इंदिरा गांधी अंतरराष्ट्रीय हवाई अड्डे के निकट अपने होटल और रिसॉर्ट की प्रधान कार्यालय को स्थापित किया है| यह कंपनी ऊपरी, मध्य और अर्थव्यवस्था होटलों की भारत की सबसे बड़ी बढ़ती हुई होटलों में से एक है| ये ग्रूप के३ ब्रांड है जैसे लेमन ट्री प्रीमियर, लेमन ट्री होटल्स और रेड फॉक्स होटल प्रदान करता है|

लेमन ट्री की कथा

लेमन ट्री होटल कंपनी, पट्टू केसवानी नामक एक पहली पीढ़ी के भारतीय उद्यमी द्वारा २००२ में स्थापित किया गया था| सबसे पहले लेमन ट्री होटल उद्योग विहार, गुड़गांव में २००४ में खोला गया था| रेड फॉक्स होटल २००६ में पदोन्नत किया गया और पहला रेड फॉक्स होटल जयपुर में २००९ में खोला गया| साल २०१२ में, रेड फॉक्स होटल लेमन ट्री होटल्स के साथ विलय किया गया| लेमन ट्री प्रीमियर ब्रांड बंगलौर में अपनी पहली होटल के उद्घाटन के साथ २०१० में शुरू किया गया था|

अध्यक्ष एवं प्रबंध निदेशक

पट्टू ने आईआईटी दिल्ली से इलेक्ट्रिकल इंजीनियरिंग में बी टेक और आईआईएम कोलकाता से एमबीए किया हैं| उन्हें २०११ में आईआईटी दिल्ली से विशिष्ट पूर्व छात्र के पुरस्कार से सम्मानित किया और २०१२ में आईआईएम कोलकाता से भी इसी पुरस्कार से सम्मानित किया गया| पट्टू ने टाटा प्रशासनिक सेवा में १5 साल के लिए काम किया जहां अपनी भूमिका ताज बिजनेस होटल के वरिष्ठ उपाध्यक्ष और मुख्य संचालन अधिकारी के रूप में किया| इसके बाद पट्टू भी ए टी केरनी इंक के साथ उनके भारत कार्यालय में निदेशक के रूप में काम किया| पट्टू ने २००२ में लेमन ट्री होटल्स को बढ़ावा दिया|

उप प्रबंध निदेशक

रतन ओबेरॉय केंद्र के प्रशिक्षण और विकास के एक पूर्व छात्र थे और १९८३ में ओबेरॉय मुंबई के साथ अपने कैरियर की शुरुआत की|३१ साल से होटलियर रहे रतन, भारत और विदेशों में कई भूमिकाओं में काम किया है| वे कई मार्की ओबेराय होटलों के लिए जीएम और मुंबई के ओबेरॉय होटल के लिए कार्यकारी उपाध्यक्ष रह चूके है| अपने पिछले भूमिका में, लेमन ट्री होटल्स में शामिल होने से पूर्व, वह ट्राइडेंट होटल के अध्यक्ष (ओबेराय समूह का हिस्सा) और भारत भर में १३ होटल के संचालन के लिए जिम्मेदार थे| रतन, भारतीय होटल उद्योग में एक उच्च सम्मानित व्यक्ती है जिन्होंने लेमन ट्री होटल्स को अनुभव के कई वर्षों को दिया जिस्से उच्च प्रदर्शन टीमों का प्रबंधन कई कार्य से किया| रतन कार्नेशन होटल प्रा लिमिटेड के अध्यक्ष भी हैं – जो लेमन ट्री होटल्स का मुख्य प्रबंधन है|

प्रेसीडेन्ट और कार्यकारी निदेशक

राहुल होटल मैनेजमेंट, पूसा, नई दिल्ली के संस्थान के स्नातक हैं और भारतीय कराटे टीम के एक पूर्व सदस्य है| उन्होंने आईआईएम अहमदाबाद, आईआईएम बेंगलुरु और कॉर्नेल नानयांग में ब्रांड प्रबंधन, मानव संसाधन प्रबंधन और नवीनता का अध्ययन किया है| राहुल ने भारत, अमेरिका और सिंगापुर में च्वाइस होटल, ताज होटल, स्पेक्ट्रामाइंड और इंटरकांटिनेंटल होटल में काम किया है| वे भारतीय उद्योग के राष्ट्रीय पर्यटन समिति के परिसंघ पर कार्य भी करते है|
पिंकी एंड ब्रेन

पिंकी एंड ब्रेन –प्रसिद्ध कार्टून चरित्र है इनका निर्देशन खुद स्टीवन स्पीलबर्ग ने किया है ये दो सफेद चूहे है ब्रेन बेहद बुद्धिमान है तथा सारी दुनिया पे कब्जा जमाने के हास्यपद प्लान बनाता रहता है
चित्र:Pinky and the brain larry.png
कटनी

झिंझरी

कटनी जिले के जबलपुर रोड पर कटनी से 3 किलोमीटर दूर झिंझरी शैलाश्रय है। यहां चूना पत्थर की 14 विशाल मेंढकाकार चट्टानें देखी जा सकती है। इन प्रागैतिहासिक कालीन चट्टानों में तत्कालीन मानव के औजारों, हथियारोँ, पशु पक्षी, मानवाकृतियाँ, पेड़ और पत्तों आदि के शैलचित्रोँ को देखा जा सकता है। ये शैलचित्र 10000 ईसा पूर्व से 4000 ईसा पूर्व के माने जाते हैं। सरकारी संरक्षण के बावज़ूद अब ये समाप्तप्राय हैँ।

रूपनाथ

यह तीर्थस्थल बहोरीबंद से 3 किलोमीटर दूर है। भगवान शिव की पंचलिंग की आकर्षक प्रतिमा यहीं स्थापित है। यह एक-दूसर के ऊपर बने तीन कुंड देखे जा सकते हैं। सबसे निचले कुंड को सीताकुंड, बीच के कुंड को लक्ष्मण कुंड और सबसे ऊपर वाले कुंड को राम कुंड के नाम से जाना जाता है।

विजयराघवगढ़

यह ऐतिहासिक स्थल कटनी से लगभग 30 किलोमीटर दूर है। यह शहर बहुत ही खूबसूरत है।राजा प्रयागदास के काल में यह एक विशाल और लोकप्रिय नगर था। विजयराघवगढ़ किला यहां का मुख्य आकर्षण है। भगवान विजयराघव को समर्पित एक मंदिर भी यहां देखा जा सकता है। मात्र डेढ़ किलोमीटर की दूरी पर विजयराघवगढ़-बरही सड़क मार्ग पर पूर्व में कटनी की जीवनरेखा ' छोटी महानदी ' बहती है। जिसके किनारे पर एक छोटा सा पार्क है। यहाँ देवी शारदा का मंदिर है। जिसका महत्व मैहर की देवी शारदा के समान माना जाता है। रियासत के किशोर राजा सरयू प्रताप सिंह ने अंग्रेजी हुकूमत के खिलाफ़ विद्रोह कर दिया था। प्रमुख सहायक सरदार बहादुर ख़ान को लेकर मुड़वारा कटनी में अंग्रेजोँ से मुक़ाबला किया। किशोर राजा को सुरक्षित कर बहादुरखान ने अपने प्राणोँ का बलिदान कर वफ़ादारी की मिसाल कायम की . आज भी कटनी में महिला महाविद्यालय के बाजू में शहीद की मज़ार है। यह युद्ध प्रथम स्वतंत्रता संग्राम की अवधि में हुआ। मूड़ वारे यानी सिर काटे थे अंग्रेजोँ ने यहाँ भारतीयोँ के इसलिए कटनी का पश्चिमी दक्षिणी भाग ' मुड़वारा' के नाम से राजस्व अभिलेखोँ में लिखा जाने लगा था। ठाकुर जगमोहनसिंह इसी राजपरिवार के कवि थे। इनका लिखा काव्य उपन्यास ' श्यामा स्वप्न ' भारतेंदुकालीन महत्वपूर्ण काव्यकृति है।
विजयराघवगढ़ का किला आज अपने अवशेष रूप में भी अपने गौरवशाली अतीत की शौर्य गाथा सुनाता पुरातत्व विभाग के संरक्षण में है।

बिलहेरी

बिलहेरी कटनी से करीब 14 किलोमीटर की दूरी पर स्थित है। प्राचीन काल में पशुपति नगरी के नाम से विख्यात इस नगर में अनेक प्राचीन मूर्तियां देखी जा सकती हैं। यहां से प्राप्त अनेक ऐतिहासिक और प्राचीन वस्तुओं को नागपुर संग्रहालय में रखा गया है।यह संत तारण की जन्म भूमि है।यहाँ  आकृषित मंदिर है।
मुख्य लेख - पुष्पावति बिल्हेरी

बहोरीबंद

बहोरीबंद गांव के आसपास अनेक ऐतिहासिक स्मारकों को देखा जा सकता है। जैन तीर्थंकर भगवान शांतिनाथ की 12 फीट ऊंची प्रतिमा, भगवान विष्णु और सूर्य की प्रतिमाएं यहां का मुख्य आकर्षण हैं। यहां एक कुंड के निकट स्थित एक पत्थर में भगवान विष्णु के दस अवतारों को प्रदर्शित किया गया है। यहां स्टोन पार्क की स्थापना के बाद इस गांव का महत्व और बढ़ गया है।

तिगावन

कटनी जिले का यह छोटा-सा गांव प्रारंभ में झांझरागढ़ के नाम से जाना जाता था। सपाट छत वाला 1500 साल पुराना मंदिर यहां देखा जा सकता है। तिगावन में 30 से भी अधिक मंदिरों को अवशेष हैं। इस गांव के चारों तरफ अनेक मूर्तियां देखी जा सकती हैं। भगवान नरसिंह और पार्श्‍वनाथ की प्रतिमा काफी लोकप्रिय है।
मझगांव दुर्ग

इतिहास

इस किले पर जून १६९० में सिद्दी जनरल याकूत खान ने आक्रमण किया था। अठारहवीं सदी तक, बंबई कई छोटे द्वीपों में शामिल थे। पुर्तगालियों द्वारा १६६१ में महाराष्ट्र के ७ द्वीप इंग्लैंड के राजा चार्ल्स द्वितीय से पुर्तगाली राजा ब्रगांजा की राजकुमारी कैथेरिन से विवाह किया था तो दहेज के रूप में दिये गए थे। यह बंदरगाह उत्कृष्ट एवं सर्वथा योग्य था, अतः ब्रिटिश ने सूरत से अपना बंदरगाह यहाँ लाने की योजना बनाई। तब अफ्रीका से आये सिद्दियों के मुग़लों से अच्छे सम्बन्ध थे व उनकी नौसेना भी अच्छी थी। तब ईस्ट इंडिया कंपनी से ब्रिटिश और मुग़ल के बीच लगातार युद्ध जारी था। मुग़लों के साथ अच्छे सम्बन्ध होने से सिद्दियों ने भी ब्रिटिश कंपनी से शत्रुता बनाये रखी। १६७२ में सिद्दियों द्वारा किये गए कई निर्दयी हमलो के बाद, अंग्रेज़ों ने कई जगह से किलेबंदी की, और १६८० में सिवरी किले का निर्माण पूर्ण हो जाने पर वहां स्थानांतरित हो गये।
यह दुर्ग भी पूर्वी समुद्र तट पर नजर रखे हुए मझगाँव द्वीप पर ही स्थित था । १६८९ में सिद्दी जनरल याकूत खान ने २०,००० की पैदल सेना के साथ बॉम्बे प्रेसिडेन्सी पर आक्रमण किया। इनके पहले बेड़े ने सेवरी किले पर अधिकार कर लिया, फिर मझगाँव किला और फिर माहिम पर भी। १६८९ में सिद्दियों ने ब्रिटिशों की दक्षिण किलेबंदी को घेर लिया। वहां के ब्रिटिश राज्यपाल सर जॉन चाइल्ड ने मुगल बादशाह औरंगज़ेब से समझौता किया व एक निश्चित राशि के एवज में साकट पर अधिकार करने को राजी कर लिया। इस पर फरवरी १६९० में औरंगज़ेब सहमत हो गया और १.५ लाख रुपये (१ अरब डॉलर) की कीमत तय हुई, साथ ही चाइल्ड को नौकरी से अलग करने का भी निर्णय लिया। चाइल्ड की १६९० में अचानक मृत्यु हो जाने से वह नौकरी छोड़ने की बदनामी से बच गया। वस्तु विनिमय पर गुस्से में आकर, मझगाँव किला गिराने के बाद, ८ जून १६९० को सकत ने अपनी सेना वापिस ले ली। १८८४ में ब्रिटिशों ने भंडारवाद पहाड़ी पर एक बड़ा जलाशय विकसित किया। आज यही जलाशय यह दक्षिण और मध्य मुम्बई को पानी की आपूर्ति करता है। यहां की जमीन के दो भागों में से एक लोकप्रिय यूसुफ बप्तिस्ता के नाम पर है और दूसरी स्वतंत्रता सेनानी और भारतीय स्वतंत्रता आंदोलन के कार्यकर्ता बाल गंगाधर तिलक के नाम पर।
होटल मुंबई

निर्माण

11 फरवरी 2016 को, यह घोषणा की गई कि देव पटेल और अरमी हथमर को फिल्म में मुंबई में 2008 में मुंबई के हमलों के बारे में भारत में ताज महल पैलेस होटल में डाली गई थी, जिनमें नाज़िन बोनिडी, टेरेसा पाल्मर और कुणाल नय्यर , जबकि निकोलाज कोस्टर-वाल्दौ और अनुपम खेर ने भी बातचीत शुरू की। पटकथा, जॉन कोलली और एंथनी मारस ने लिखी है , जिसका निर्देशन मारस कर रही हैं। बेजिल इवान्यक थ्रेडर रोड पिक्चर्स, अरक्लाइट फिल्म्स गैरी हैमिल्टन और माइक गेब्राई, इलेक्ट्रिक पिक्चर्स एंड्रयू ओगिलवी और जूली रयान के साथ मिलकर फ़िल्म का प्रोडक्शन करेंगे।
वेनस्टाइन कंपनी, 13 मई 2016 को उत्तर अमेरिकी और ब्रिटेन फिल्म के दायित्यों को ठीक करने के लिए बोर्ड पर आई थी। 9 जून 2016 को, टिल्ड कोबाम-हेर्वे फिल्म के कास्ट में शामिल हुईं। 12 अगस्त 2016 को, जेसन इसहाक को फिल्म में कास्ट की गईं। नताशा लियू बोर्डिसो भी 7 सितंबर, 2016 को, इस फिल्म में शामिल हो गये जो, एक पर्यटक हमले में पकड़ा गया था।
फिल्म की प्रिंसिपल फोटोग्राफी, ऑस्ट्रेलिया के एडिलेड में अगस्त 2016 में शुरू हुई।, जो फिल्मांकन बाद में भारत में शुरू होगा।
नरेन्द्र सिंह तोमर

जन्म और शिक्षा

मध्य प्रदेश के मुरैना जिले में पोरसा विकासखंड के तहत आने वाले ग्राम ओरेठी में मुंशी सिंह तोमर नामक किसान के पुत्र नरेंद्र सिंह तोमर का जन्म 12 जून 1957 को तोमर राजपूत परिवार में  हुआ था। उन्होंने स्नातक की शिक्षा ग्रहण की है। वे इस दौरान महाविद्यालय में छात्र संघ के अध्यक्ष भी रहे। शिक्षा पूरी करने के बाद वे ग्वालियर नगर निगम के पार्षद पद पर निर्वाचित हुए। इसके बाद वे पूरी तरह से राजनीति में सक्रिय रहे। वे 1977 में भारतीय जनता युवा मोर्चा के मंडल अध्यक्ष बनाए गए।

राजनैतिक जीवन

प्रधानमंत्री नरेंद्र मोदी के मंत्रिमंडल में शामिल किए गए मध्यप्रदेश भारतीय जनता पार्टी के अध्यक्ष नरेंद्र सिंह तोमर संगठनात्मक क्षमता के साथ ही प्रशासन पर मजबूत पकड़ और कुशल रणनीतिकार के रूप में जाने जाते हैं। बात करने की बजाए काम को तवज्जो देने वाले तोमर पहली बार प्रदेश के मुरैना संसदीय क्षेत्र से वर्ष 2009 में लोकसभा सदस्य निर्वाचित हुए थे। वे इसके पहले प्रदेश से राज्यसभा सदस्य थे। तोमर इस बार ग्वालियर लोक सभा निर्वाचन क्षेत्र से सांसद निर्वाचित हुए हैं।
वे युवा मोर्चा में विभिन्न पदों पर रहते हुए 1996 में युवा मोर्चा के प्रदेशाध्यक्ष बनाए गए। तोमर पहली बार 1998 में ग्वालियर से विधायक निर्वाचित हुए और इसी क्षेत्र से वर्ष 2003 में दूसरी बार चुनाव जीता। इस दौरान वे सुश्री उमा भारती, बाबूलाल गौर और शिवराज सिंह चौहान मंत्रिमंडल में कई महत्वपूर्ण विभागों के मंत्री भी रहे।
उन्हें वर्ष 2008 में तत्कालीन लोकसभा अध्यक्ष, सोमनाथ चटर्जी ने उत्कृष्ट मंत्री के रूप में सम्मानित किया था। तोमर वर्ष 2008 में भाजपा के प्रदेशाध्यक्ष पद पर निर्वाचित हुए और उसके बाद वे 15 जनवरी 2009 में निॢवरोध राज्यसभा सदस्य चुने गए। बाद में वे पार्टी के राष्ट्रीय महामंत्री पद पर रहे। तोमर एक बार फिर 16 दिसम्बर 2012 को पार्टी के प्रदेशाध्यक्ष बनाए गए।
कार्तिक शुक्ल प्रतिपदा

कार्तिक शुक्ल प्रतिपदा भारतीय पंचांग  के अनुसार आठवें माह की प्रथम तिथि है, वर्षान्त में अभी १४९ तिथियाँ अवशिष्ट हैं।
जलप्रपात

जल प्रपात अथवा झरना एक प्रमुख प्रवाही जल (नदी) कृत अपरदनात्मक स्थलरुप हैं और जलस्रोत हैं। प्राकृतिक झरने कई नदियों के उद्गम हैं।
भारत का सबसे ऊंचा जलप्रपात = महात्मा गांधी  जलप्रपात

खण्डक (Block)

पानी एक अपेक्षाकृत व्यापक धारा या नदी से नीचे गिरता है।

सोपानी (Cascade)

सोपानी पात या क्रमप्रपात में जल चट्टानों की एक शृंखला से नीचे गिरता है।

महाजलप्रपात (Cataract)

महाजलप्रपात अपने नाम के अनुसार एक बड़ा और शक्तिशाली जलप्रपात होता है।

ढालू (Chute)

पानी की एक बड़ी मात्रा एक उर्ध्वाधर और संकरे उद्गम से नीचे गिरती है।

पंखा (Fan)

जल गिरने के साथ साथ क्षैतिज रूप से फैलता है और नीचे गिरते समय हमेशा चट्टान के संपर्क में रहता है।

हिमाद्रि (Frozen)

हिमाद्रिपात एक ऐसा झरना है जिसके जल में बर्फ के छोटे छोटे टुकडे समाहित होते हैं।

खरदुम (Horsetail)

अवरोही पानी चट्टानी आधार के साथ कुछ संपर्क रखता है।

गोता (Plunge)

जल चट्टानी आधार की सतह से संपर्क त्याग सीधा नीचे गिरता है।

खरल (Punchbowl)

जल एक संकीर्ण जलधारा के रूप में उतरता है और फिर एक व्यापक कुण्ड में फैलता है।

विभक्त (Segmented)

पानी अलग अलग झरनों के रूप में नीचे गिरता है।

पांतिक (Tiered)

सोपानी और विभक्त पातों का मिश्रण इस जलप्रपात में पानी अलग अलग धाराओं में चट्टान की शृंखला से एक क्रम में गिरता है।

बहु-चरणी (Multi-step)

लगभग एक ही आकार के एक के बाद एक झरनों की एक शृंखला जिसमें प्रत्येक का अपना गोता-कुण्ड होता है।

कैटाडूपा (Catadupa)

कैटाडूपा एक महाजलप्रपात या झरना है, (मूल रूप  के जलप्रपात)। शब्द कैटाडूपे (catadupae) ऐसे महाजलप्रपात के निकट रहने वाले लोगों को इंगित करता है, माना जाता है कि यह लोग जलप्रपात के निरंतर शोर के कारण बहरे हो गये हैं।
२८५६ ईसा पूर्व

२८५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रामनाथ गोयनका

प्रारंभिक जीवन

रामनाथ गोएंका का जन्म 22 अप्रैल 1904 को दरभंगा, बिहार में हुआ था।
अय्यगिरी साम्बशिव राव

अय्यगिरी साम्बशिव राव को विज्ञान एवं अभियांत्रिकी के क्षेत्र में भारत सरकार द्वारा सन १९७२ में पद्म भूषण से सम्मानित किया गया था। ये आंध्र प्रदेश से थे। ७ नवम्बर २००३ को उनका निधन हो गया।